Roger Hallam vuonna 2020
**Julian Roger Hallam** (s. 4. toukokuuta 1966)  on walesilainen ympäristöaktivisti. Hänen perustamiaan ovat järjestöt Extinction Rebellion,   Osuuskunta Radical Routes  ja Burning Pink -puolue.

Elämäkerta
----------

Hallam oli aiemmin luomuviljelijä 4 hehtaarin tilalla lähellä Llandeiloa Etelä-Walesissa. Hän sanoo liiketoimintansa tuhoutuneen äärimmäisten sääilmiöiden seurauksena.  

Ainakin vuodesta 2017 vuoden 2019 alkuun hän opiskeli tohtorintutkintoa varten King's College Londonissa  tutkien, kuinka saavuttaa sosiaalinen muutos kansalaistottelemattomuuden ja ääriliikkeiden avulla. 

Tammikuussa 2017 Hallam ja toinen henkilö vaativat King's College Londonia luopumaan fossiilisista polttoaineista maalaamalla spraymaalilla "luopukaa öljystä ja kaasusta", "Nyt!" ja "Myöhäistä" yliopiston Strandin kampuksen sisäänkäynnille. Heidät pidätettiin helmikuussa, kun he maalasivat taas yliopiston pääsalin, syytettiin rikollisesta vahingosta ja sakotettiin 500 puntaa. 

Hallam perusti Extinction Rebellionin yhdessä Gail Bradbrookin ja Simon Bramwellin kanssa.   

Toukokuussa 2019 Extinction Rebellion (XR) ilmoitti estävänsä Heathrow'n lennot drooneilla. Useimmat jäsenet eivät tukeneet suunnitelmaa, joten XR lykkäsi sitä epämääräisesti. Syyskuussa 2019:n Hallamin uusi ryhmä Heathrow Pause toteutti suunnitelman. Heinäkuussa 2019 Hallamin Beyond Politics heitti vaaleanpunaista maalia Greenpeacen, Maan ystävien ja Amnestyn toimistojen päälle, koska nämä olivat laiminlyöneet ("fuck") kaikkea merkityksellistä. XR ilmoitti BP:n olevan erillinen järjestö.

Roger Hallam on esiintynyt Venäjän valtion propagandakanava RT:llä, joka on muutenkin raportoinut ahkerasti XR:stä pyrkien luomaan mielikuvaa kapinaliikkeiden riivaamista länsidemokratioista. Toinen perustaja, Gail Bradbook, oli innostunut uudenlaisesta poliittisesta aktivismista kokeiltuaan psykedeeliä Costa Ricassa vuonna 2016.

### Eurovaalit

Hallamia ei valittu vuoden 2019 Euroopan parlamentin vaaleissa Lontoon vaalipiirissä. Hän oli riippumaton ehdokas ja sai 924 ääntä 2241 681 äänestä (0,04%).

Lausuntoja
----------

Syyskuussa 2020 kansanedustajat suuttuivat, koska Hallam oli sanonut, että johtavien poliitikkojen ja yritysjohtajien "*pitäisi ehkä saada luoti päänsä läpi*", koska he ovat syyllisiä ilmastokatastrofiin, "*tai pikemminkin joku niin (heille) tekee.*" Hänestä vuonna 1990 vankila olisi ollut riittävä rangaistus muttei enää. Kansanedustaja Andrew Bridgenin mukaan XR on troijan hevonen, joka tietää, ettei voittaisi vaaleissa, ja väittää edustavansa ympäristöliikettä mutta tavoittelee sosialismia ja marxilaisuutta. XR puolustautui sanomalla, että haastattelu oli tehty yli vuotta aiemmin ja ettei Hallam enää ole muodollisessa asemassa XR:ssä. Hallam oli heinäkuussa 2020 erimielisyyksien jälkeen sanonut keskittyvänsä XR:n sijaan Beyond Politics -liikkeeseen.

Aiemmin Hallam oli herättänyt kohua pitämällä holokaustia "vain yhtenä lisävääryytenä" lukemattomien joukkomurhien joukossa ja sanomalla että jyrkkä suhtautuminen kuuden miljoonan juutalaisen murhaan estää oppimasta siitä. Saksan XR-ryhmät tuomitsivat lausunnon. Hallam myös vaati ilmastonmuutoksesta vastuullisia vastaan uusia Nürnbergin oikeudenkäyntejä, yksityisomaisuuden konfiskaatioita ja toisen maailmansodan tapaista liikekannallepanoa ja säännöstelyä.

Roger Hallam on sanonut: "*Pakotamme hallitukset toimimaan. Jos ne eivät toimi, me kaadamme ne ja luomme tarkoitukseen sopivan demokratian ja, kyllä, jotkut voivat kuolla siinä*". Hän myös sanoi olleensa aina vasemmistolainen, väittäen sosialismin nostaneen paljon ihmisiä köyhyydestä. Entisen antiterroristijohtajan raportin nostettua esiin nämä lausunnot, Hallam ja Gail Bradbrook täsmensivät: "*Vastustamme järjestelmää, joka luo valtavasti vaurautta ihmeellisillä innovaatioilla muttei pysty jakamaan [sitä] oikeudenmukaisesti.*"

Hallamin julkaisuja
-------------------

  

* *Terve järki 2000-luvulle: Vain väkivallaton kapina voi nyt pysäyttää ilmaston hajoamisen ja sosiaalisen romahduksen.* Oma julkaisu, 2019. ISBN 978-1527246744 (luonnos (Arkistoitu – Internet Archive)).

### Hallamin osajulkaisuja

* Roger Hallam: "Chapter 14: The civil resistance model", *This Is Not a Drill: An Extinction Rebellion Handbook*, s. 99–105. Penguin Books. ISBN 9780141991443.

Lähteet
-------

1. ↑  Roger HALLAM – Personal Appointments (free information from Companies House) *beta.companieshouse.gov.uk*. Viitattu 25 March 2019. (englanniksi)
2. 1 2  "Meet Dr Demo, the activist behind the road-block radicals". Luettu 30 June 2019.
3. ↑  "Does Extinction Rebellion Have the Solution to the Climate Crisis?". Luettu 2019-09-22.
4. ↑  Nicholas Albery: *The Book of Visions: An Encyclopaedia of Social Innovations*. Virgin. ISBN 9780863696015.
5. ↑  "Extinction Rebellion activists launch UK Beyond Politics party by stealing food". Luettu 27 August 2020. (en)
6. ↑  Lewis: The Welsh farmer who became the mastermind of Extinction Rebellion *WalesOnline*.  25 September 2019. Viitattu 28.9.2019.
7. ↑  Extinction Rebellion founder cleared of vandalism by jury after arguing climate change justification *The Independent*.  10 May 2019. Viitattu 30 June 2019.
8. ↑  "Extinction Rebellion founder cleared over King's College protest", 9 May 2019. Luettu 30 June 2019.
9. 1 2  "The climate protesters who want to get arrested", 10 April 2019. Luettu 30 June 2019.
10. ↑  A university student is on hunger strike to force action on climate change – and it's working *The Independent*.  5 March 2017. Viitattu 30 June 2019.
11. ↑  "'We have a duty to act': hundreds ready to go to jail over climate crisis", 26 October 2018. Luettu 30 June 2019.
12. ↑  Goddard: Extinction Rebellion Is Telling the Terrifying Truth About Climate Change *Vice*.  20 February 2019. Viitattu 1.7.2019.
13. ↑  How XR's Controversial Co-Founder Fell Out With the Group He Created *Vice*.  24.9.2020.
14. 1 2  Suomessa otsikoihin noussut Elokapina on levinnyt jo yli 70 maahan – Mitä verkosto tahtoo ja mitä se on saanut aikaan? *Helsingin Sanomat*.  10.10.2020.
15. ↑  "European Election 2019: UK results in maps and charts | BBC News". Luettu 1 July 2019.
16. 1 2  Fury as Extinction Rebellion founder Roger Hallam says MPs and business owners 'should have bullet put through their heads' because they are 'culpable for climate catastrophe' *Mail OnlineArchive.org*.  3.9.2020.  Arkistoitu 1.11.2020. Viitattu 14.11.2020.
17. ↑  Extinction Rebellion: Former members warn of ‘Marxist tinge’ that could see group implode *Express*.  20.7.2019.
18. ↑  Extinction Rebellion co-founder to self-publish climate manifesto *www.thebookseller.com*. Viitattu 21.11.2019.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |

 |